การประกอบธุรกิจของแต่ละสายผลิตภัณฑ์

ลักษณะผลิตภัณฑ์

ผลิตภัณฑ์ของบริษัทฯ คือ ถุงมือยางที่ใช้ในทางการแพทย์ ประเภทใช้ในงานตรวจโรคทั่วไป
ซึ่งใช้สำหรับการตรวจโรควินิจฉัยหรือรักษาในทางการแพทย์ที่มิใช่การผ่าตัด
เพื่อป้องกันการสัมผัสและปนเปื้อนกันโดยตรงระหว่างผู้ใช้และผู้ป่วย
และรวมถึงการใช้สำหรับการจับต้องวัสดุทางการแพทย์ที่ปนเปื้อนด้วย
ถุงมือประเภทนี้จะออกแบบเพื่อให้ใส่ง่าย แกะห่อได้อย่างรวดเร็ว มีลักษณะที่เรียกว่า Ambi
คือไม่มีข้างซ้ายข้างขวา มีความบาง กระชับมือ สั้นแค่ข้อมือ
ใช้ครั้งเดียวทิ้งโดยไม่มีการนำมาใช้ซ้ำอีก ทั้งนี้เพื่อป้องกันเชื้อโรคแพร่กระจาย
ถุงมือยางของบริษัทฯสามารถแบ่งตามความนิยมของผู้บริโภคได้เป็น 2
ประเภทคือถุงมือยางชนิดมีแป้ง และ ถุงมือยางชนิดไม่มีแป้ง
ทั้งนี้คุณสมบัติของถุงมือทั้งสองชนิดจะมีคุณสมบัติคล้ายกัน โดยถุงมือยางชนิดไม่มีแป้ง
จะนิยมใช้ในกลุ่มที่มีอาการแพ้จากการใช้ถุงมือยางที่มีแป้ง
และกลุ่มคนที่รำคาญจากการเปรอะเปื้อนของฝุ่น ทั้งนี้ผลิตภัณฑ์ของบริษัทฯจะบรรจุในกล่องตามขนาด
รูปแบบและจำนวนตามที่ลูกค้าต้องการ

ผลิตภัณฑ์ของบริษัทฯ
จัดเป็นเครื่องมือทางการแพทย์ตามข้อกำหนดของสำนักงานคณะกรรมการอาหารและยา ( อย. )
ของกระทรวงสาธารณสุข ดังนั้น
การผลิตและการส่งออกถุงมือยางจึงต้องผ่านการตรวจสอบมาตรฐานของ อย.
เพื่อให้สินค้ามีคุณภาพตามมาตรฐาน และมีความปลอดภัยในการใช้งาน โดยผลิตภัณฑ์ของบริษัทฯ
นั้นได้รับมาตรฐานจากหลายหน่วยงาน ทั้งใน และนอกประเทศ

มาตรฐานของผลิตภัณฑ์นั้น เป็นมาตรฐานที่กำหนดขึ้นมาเป็นมาตรฐานสากลเพื่อให้ทางบริษัทฯ
นำมาใช้เป็นแนวทางและอ้างอิงในการผลิตถุงมือ โดยผลิตภัณฑ์ของบริษัทฯ ได้รับมาตรฐาน
ดังต่อไปนี้

  ------ ------------------------- ------------------------------------------
  ลำดับ   มาตรฐานของผลิตภัณฑ์          ความหมาย

  1      มาตรฐานกระทรวงสาธารณสุข    มาตรฐานของกระทรวงสาธารณสุข (อย.)

  2      มาตรฐานกระทรวงอุตสาหกรรม   มาตรฐานจากสำนักงานมาตรฐานผลิตภัณฑ์อุตสาหกรรม
                                   (มอก.)

  3      มาตรฐาน EN455             มาตรฐานข้อกำหนดสำหรับถุงมือยางของทวีปยุโรป

  4      มาตรฐาน ASTM 3577, 3578   มาตรฐานข้อกำหนดสำหรับถุงมือยางของทวีปอเมริกา

  5      มาตรฐาน ISO 11193, 10282  มาตรฐานข้อกำหนดสำหรับถุงมือยางของทวีปเอเซีย
  ------ ------------------------- ------------------------------------------

นอกจากนี้ บริษัทฯ ยังได้รับมาตรฐานโรงงาน ที่รับรองจากสถาบันภายนอกอีกหลายสถาบัน
ดังมีรายละเอียดต่อไปนี้

+---+------------------+------------------------+-------+------------+
| ล | มา               | ความหมาย               | ป     | ผ          |
| ำ | ตรฐานที่โรงงานได้รับ |                        | ีที่ได้รับ | ู้ให้การรับรอง |
| ด |                  |                        |       |            |
| ับ |                  |                        |       |            |
+---+------------------+------------------------+-------+------------+
| 1 | ISO 9001         | มาตรฐ                  | 2002  | TUV        |
|   |                  | านเกี่ยวกับระบบบริหารคุณภาพ |       | Rheinland  |
+---+------------------+------------------------+-------+------------+
| 2 | ISO 13485        | มาตรฐานควบค            | 2005  | TUV        |
|   |                  | ุมเรื่องการผลิตเครื่องมือแพทย์ |       | Rheinland  |
+---+------------------+------------------------+-------+------------+
| 3 | GMP : Good       | มาตรฐา                 | 2006  | กระทร      |
|   | Manufacturing    | นเกี่ยวกับหลักเกณฑ์และวิธีการ |       | วงสาธารณสุข |
|   | Practice         |                        |       |            |
|   |                  | ที่ดีในการผลิตเครื่องมือแพทย์  |       |            |
+---+------------------+------------------------+-------+------------+
| 4 | MDD : Medical    | มาต                    | 2007  | TUV        |
|   | Device Directive | รฐานเครื่องมือแพทย์ของยุโรป |       | Rheinland  |
+---+------------------+------------------------+-------+------------+
| 5 | 510K             | มาตรฐานรับรอง FDA       | -     | FDA อเมริกา |
|   |                  | ของอเมริกา              |       |            |
+---+------------------+------------------------+-------+------------+

อีกทั้ง ยังได้รับรางวัลผู้ประกอบการส่งออกที่ดี (Good Performance Exporter of
Thailand) จากรัฐบาลไทย
และได้รับการจัดสิทธิจัดระดับผู้ประกอบการส่งออกที่ดีจากกรมสรรพากรอีกด้วย

ปริมาณถุงมือยางที่บริษัทได้จัดส่งให้แก่ลูกค้า (Order Shipment) ในปี 2551 รวม 692 ล้านชิ้น

+----------------------------------+-----------------------------------+
| ปริมาณถุงมือแต่ละไตรมาส              | ปริมาณ (พันชิ้น)                      |
+----------------------------------+-----------------------------------+
| ไตรมาสที่ 1/47                     | 183,479                           |
|                                  |                                   |
| ไตรมาสที่ 2/47                     | 230,459                           |
|                                  |                                   |
| ไตรมาสที่ 3/47                     | 184,052                           |
|                                  |                                   |
| ไตรมาสที่ 4/47                     | 225,997                           |
|                                  |                                   |
| ปริมาณถุงมือรวมปี 2547               | 823,987                           |
|                                  |                                   |
| ไตรมาสที่ 1/48                     | 226,197                           |
|                                  |                                   |
| ไตรมาสที่ 2/48                     | 232,912                           |
|                                  |                                   |
| ไตรมาสที่ 3/48                     | 210,590                           |
|                                  |                                   |
| ไตรมาสที่ 4/48                     | 209,369                           |
|                                  |                                   |
| ปริมาณถุงมือรวมปี 2548               | 879,068                           |
|                                  |                                   |
| ไตรมาสที่ 1/49                     | 245,934                           |
|                                  |                                   |
| ไตรมาสที่ 2/49                     | 184,898                           |
|                                  |                                   |
| ไตรมาสที่ 3/49                     | 66,922                            |
|                                  |                                   |
| ไตรมาสที่ 4/49                     | 136,260                           |
|                                  |                                   |
| ปริมาณถุงมือรวมปี 2549               | 634,014                           |
|                                  |                                   |
| ไตรมาสที่ 1/50                     | 180,520                           |
|                                  |                                   |
| ไตรมาสที่ 2/50                     | 218,291                           |
|                                  |                                   |
| ไตรมาสที่ 3/50                     | 231,639                           |
|                                  |                                   |
| ไตรมาสที่ 4/50                     | 285,207                           |
|                                  |                                   |
| ปริมาณถุงมือรวมปี 2550               | 915,657                           |
|                                  |                                   |
| ไตรมาสที่ 1/51                     | 225,129                           |
|                                  |                                   |
| ไตรมาสที่ 2/51                     | 218,926                           |
|                                  |                                   |
| ไตรมาสที่ 3/51                     | 111,301                           |
|                                  |                                   |
| ไตรมาสที่ 4/51                     | 136,437                           |
|                                  |                                   |
| ปริมาณถุงมือรวมปี 2551               | 691,787                           |
+----------------------------------+-----------------------------------+
| รวมปริมาณถุงมือ ปี 47 - 51           | 3,944,513                         |
+----------------------------------+-----------------------------------+

การจัดจำหน่ายและช่องทางการจำหน่าย

บริษัทฯ
ได้มีการกำหนดแผนการตลาดด้านการกำหนดกลุ่มผู้ซื้อหรือกลุ่มเป้าหมายซึ่งถือเป็นตัวแปรสำคัญเพื่อค้นหาตำแหน่งหรือจุดยืนในธุรกิจ
เพื่อลดผลกระทบจากแรงกดดันด้านการผลิตและราคา
จึงดำเนินนโยบายการกระจายสินค้าไปต่างประเทศซึ่งคิดเป็นร้อยละ 88.45
โดยมีรายละเอียดในการจัดส่งไปยังกลุ่มประเทศต่างๆ ดังนี้

- กลุ่มประเทศอเมริกาเหนือ ร้อยละ 41.28

- กลุ่มประเทศแถบยุโรป ร้อยละ 36.36

- กลุ่มประเทศแถบเอเซีย ร้อยละ 22.77

ซึ่งกลยุทธ์และแนวทางการแข่งขันด้านการตลาด คือการกำหนดลูกค้ารายย่อย
ซึ่งแต่ละรายมียอดการจำหน่ายใกล้เคียงกัน
เพื่อเป็นการลดความเสี่ยงในการพึ่งพาลูกค้ารายใดมากเกินไป
โดยการใช้กลยุทธ์กำหนดราคาจำหน่ายที่ใกล้เคียงกับราคาตลาด
รวมทั้งการวางเป้าหมายการกระจายสินค้าที่มีประสิทธิภาพ โดยมีช่องทางการจำหน่ายสินค้า ดังนี้

-   จำหน่ายโดยตรงกับลูกค้า จากการที่บริษัทฯออกสื่อโฆษณาต่างๆ
    และแคตาล็อกจึงทำให้มีลูกค้าเข้ามาติดต่อซื้อขายในสัดส่วนร้อยละ 20

-   ขายผ่านตัวแทน โดยใช้ตัวแทนทางการค้า
    ในแต่ละปีจะเข้ามาเจรจาและตกลงปริมาณในการซื้อขายแต่ละครั้ง
    ทำสัญญาซื้อขายแบบปีต่อปีและ Partner
    ใช้รูปแบบการทำงานร่วมกันมีการเสนอแบบสินค้าที่ต้องการทั้งปริมาณและคุณภาพ แต่ Partner
    นี้จะไปวางแผนการตลาดเองร้อยละ 80

สำหรับตลาดในประเทศ จะเน้นกลุ่มลูกค้าในหน่วยงานราชการ ได้แก่ โรงพยาบาลของรัฐ,
โดยผ่านตัวแทน ทั้งนี้ บริษัทฯ ได้วางแผนการจำหน่ายถุงมือไปยังกลุ่มลูกค้าใหม่ๆ ในประเทศอีกด้วย
เช่น กลุ่มอุตสาหกรรมการผลิตอาหาร, สถานพยาบาล, คลีนิค และร้านขายยาต่างๆ เป็นต้น
โดยที่บริษัทฯ ได้มีการจัดตั้งฝ่ายการตลาดในประเทศขึ้นเพื่อเพิ่มยอดขาย
และลดการพึ่งพาการขายผ่านตัวแทน ซึ่งทำให้ในปี 2551 นี้มียอดขายในประเทศเพิ่มขึ้นเป็น
11.55% ซึ่งมากกว่าปี 2550 ถึง 7.34 % รวมมูลค่ากว่า 81 ล้านบาท

ภาวะการแข่งขัน

-   ภาวะตลาดโลก

ความปริมาณความต้องการบริโภคถุงมือยางในตลาดโลกในปีที่ผ่านมามีปริมาณลดลงเนื่องจากสภาวะเศรฐกิจโดยรวมเริ่มจะถดถอย
แต่ในขณะที่ราคาน้ำยางข้นซึ่งเป็นวัตถุดิบหลักที่ใช้ในการผลิตถุงมือยางมีการปรับตัวเพิ่มขึ้นส่งผลให้ต้นทุนการผลิตเพิ่มสูงขึ้น
แต่เนื่องจากตลาดถุงมือยางเป็นตลาดที่มีผู้ซื้อน้อยรายผู้ผลิตจึงไม่สามารถผลักภาระต้นทุนที่สูงขึ้นไปยังผู้ซื้อได้เหมือนอุตสาหกรรมอื่นผู้ผลิตจึงต้องแบกรับภาระดังกล่าวไว้เพราะไม่สามารถขึ้นราคาสินค้าได้

บริษัทฯ
ได้ตระหนักถึงปัญหาดังกล่าวจึงพยายามหาแนวทางในการลดต้นทุนการผลิตโดยเดิมเราใช้น้ำมันเตาในการเป็นเชื้อเพลิง
สำหรับผลิตไอน้ำในการผลิต มาตั้งแต่ปี 2550
ทางเรามีการเปลี่ยนแปลงเตาบอยเลอร์ใหม่โดยใช้กะลาปาล์มเป็นเชื้อเพลิง
ซึ่งทำให้ต้นทุนในการผลิตลดลง และพยายามแสวงหาลูกค้าใหม่ๆ เพิ่มขึ้น
ตลอดจนการพัฒนาตราสินค้าให้เป็นที่รู้จัก ควบคู่ไปกับการพัฒนาสินค้าให้มีคุณภาพมาตรฐาน

บริษัทฯ
คาดว่าอัตราการขยายตัวของการบริโภคถุงมือยางในตลาดโลกยังคงมีอย่างต่อเนื่องถึงแม้จะประสบกับสภาวะเศรษฐกิจถดถอยก็ตาม
แต่เนื่องจากเป็นสินค้าจำเป็นต้องใช้ความต้องการบริโภคก็ยังคงอยู่ต่อไป

-   ภาวะตลาดในประเทศ

โครงสร้างตลาดของถุงมือยางในประเทศมีขนาดเล็กเมื่อเปรียบเทียบกับตลาดต่างประเทศ
เนื่องจากการผลิตถุงมือยางจะผลิตเพื่อการส่งออกกว่าร้อยละ 90
ลักษณะตลาดจะเป็นแบบผู้ซื้อน้อยราย ในขณะที่ผู้ขายหรือผู้ผลิตมีมากราย
ทำให้ผู้ซื้อมีอำนาจต่อรองราคาเงื่อนไขในการซื้อขาย

ตลาดถุงมือยางในประเทศส่วนใหญ่จะเน้นกลุ่มลูกค้าด้านการแพทย์เป็นหลัก โดยการประมูลขาย
และผ่านตัวแทนขาย ให้แก่ โรงพยาบาลของรัฐและสถานพยาบาลต่างๆ

ซึ่งในปี 2551 ปริมาณการจำหน่ายถุงมือยางในประเทศมีการขยายตัวเพิ่มขึ้นอันเนื่องมาจากบริษัทฯ
ได้หากลุ่มลูกค้าใหม่ๆ ที่นอกเหนือจากการขายให้กับกลุ่มลูกค้าทางด้านการแพทย์เพียงอย่างเดียว
โดยมีการหาลูกค้าในกลุ่มอุตสาหรรมการผลิตอาหารเพิ่มขึ้น
สำหรับกลุ่มลูกค้าในอุตสาหกรรมอาหารนี้มีความต้องการการใช้ถุงมือสำหรับการผลิตอาหารเป็นไปอย่างต่อเนื่อง
ซึ่งจะทำให้ บริษัทฯ มีโอกาสที่จะขายสินค้าได้มากขึ้นไปอีก

ภาวะการแข่งขันในตลาดในประเทศในช่วงปีที่ผ่านมามีความรุนแรงมากขึ้น
เนื่องจากมีการรวมตัวกันของผู้ประกอบการรายย่อยเพื่อลดต้นทุนการผลิตและสร้างพันธมิตรทางธุรกิจ
ประกอบกับมีการนำเข้าถุงมือจากประเทศจีนซึ่งมีต้นทุนการผลิตที่ต่ำกว่ามาจำหน่าย
ทำให้ผู้ประกอบการต้องแข่งขันกันมากขึ้น

การจัดหาผลิตภัณฑ์

การผลิต ถุงมือยาง

ปัจจุบันบริษัทฯ มีโรงงานผลิตถุงมือยาง 2 โรงงาน และมีเครื่องจักรสำหรับการผลิตถุงมือทั้งหมด
15 ชุด โดยแบ่งได้ดังนี้

- โรงงานแรกตั้งอยู่เลขที่ 9 หมู่ 4 ตำบลกะเฉด อำเภอเมือง จังหวัดระยอง บนเนื้อที่ 8 ไร่ 3
งาน 60 ตารางวา มีสายการผลิตถุงมือยาง 7 ชุด (ชุดที่ 1 – 7) กำลังการผลิตสูงสุด 32
ล้านชิ้น/เดือน

- โรงงานที่สองตั้งอยู่เลขที่ 14 หมู่ 4 ตำบลกะเฉด อำเภอเมือง จังหวัดระยอง ซึ่งมีเนื้อที่ 29
ไร่ 1 งาน 68 ตารางวา มีสายการผลิตถุงมือยาง 8 ชุด (ชุดที่ 8 – 15) กำลังการผลิตสูงสุด
55 ล้านชิ้น/เดือน

การผลิตน้ำยางข้นและไอน้ำ

บริษัทฯ
ได้ก่อสร้างโรงงานน้ำยางข้นและรับซื้อน้ำยางธรรมชาตินำมาผ่านกระบวนการผลิตเป็นน้ำยางข้นเพื่อใช้เป็นวัตถุดิบสำหรับการผลิตถุงมือยาง
ทั้งนี้บริษัทฯ ได้เริ่มผลิตน้ำยางข้นและนำไปใช้สำหรับการผลิตถุงมือได้ตั้งแต่ต้นปี 2551
เรียบร้อยแล้ว แต่ยังคงมีปริมาณไม่มากพอกับความต้องการและบริษัทฯ มีสภาพคล่องไม่มากนัก
ทำให้ต้องมีการสั่งซื้อน้ำยางข้นจากผู้จำหน่ายอยู่อีก

สำหรับปัญหาต้นทุนการผลิตที่สูงขึ้นอันเนื่องมาจากราคาน้ำมันเตาที่ใช้เป็นเชื้อเพลิงสำหรับเครื่องบอยเลอร์ที่ใช้ผลิตไอความร้อนนั้น
ทำให้บริษัทลงทุนในการเปลี่ยนแปลงเตาบอยเลอร์ใหม่โดยใช้กะลาปาล์มเป็นเชื้อเพลิง
และเริ่มใช้งานได้ในปี 2551

ซึ่งการใช้เตาบอยเลอร์ที่ใช้กะลาปาล์มเป็นเชื้อเพลิงนี้ดีต่อสภาพแวดล้อมไม่ก่อให้เกิดมลพิษ อีกทั้ง
ยังเป็นการใช้ทรัพยากรอย่างคุ้มค่าและเกิดประโยชน์สูงสุด
สำหรับเตาเบอยเลอร์เก่าก็สามารถนำไปจำหน่ายกับผู้ที่ต้องการซึ่งสามารถจำหน่ายได้แล้วบางส่วน
และส่วนประกอบบางชิ้นสามารถนำมาเป็นอะไหล่เพื่อใช้ในซ่อมบำรุงได้

การจัดหาวัตถุดิบและผู้จำหน่ายวัตถุดิบ

วัตถุดิบที่สำคัญที่ใช้ในการผลิตถุงมือยาง ซึ่งคิดเป็นร้อยละของต้นทุนการผลิตรวมปี 2551 เป็นจำนวน
675 ล้านบาท ประกอบด้วยรายการ ดังต่อไปนี้

  --------------------------------- -------------------------------------
  น้ำยางข้น                           ร้อยละ 48

  เคมีภัณฑ์                            ร้อยละ 8.89

  เชื้อเพลิง                           ร้อยละ 11

  ค่าไฟฟ้า                            ร้อยละ 3.38
  --------------------------------- -------------------------------------

ทั้งนี้บริษัทฯ มีการจัดซื้อน้ำยางข้นจากผู้ผลิตน้ำยางข้นในจังหวัดระยอง จันทบุรี ชลบุรี
และจังหวัดสงขลา โดยเป็นการซื้อน้ำยางข้นในประเทศทั้งหมด ซึ่งบริษัทฯ
ได้ให้ความสำคัญในเรื่องของคุณภาพของน้ำยางข้นของผู้จำหน่ายแต่ละรายด้วย
ดังนั้นผู้จำหน่ายน้ำยางข้นในจังหวัดใกล้เคียงบางราย
อาจไม่สามารถเสนอราคาขายน้ำยางข้นที่มีคุณภาพในราคาต่ำได้

บริษัทฯ ใช้น้ำยางข้น 60% เป็นวัตถุดิบหลักสำหรับการผลิตถุงมือยาง
ซึ่งราคาน้ำยางมีการผันผวนอยู่ตลอด อีกทั้งราคาเฉลี่ยมีการปรับตัวสูงขึ้น ดังข้อมูลในตาราง

  ------------- -------------- -------------- -------------- --------------
  เดือน          ปี 2548         ปี 2549         ปี 2550         ปี 2551

                บาท/กก.        บาท/กก.        บาท/กก.        บาท/กก.

  มกราคม        32.48          47.35          40.86          52.86

  กุมภาพันธ์       30.5           50.53          49.42          57.40

  มีนาคม         29.26          54.24          54.37          60.47

  เมษายน        29.51          56.10          54.46          58.50

  พฤษภาคม       35.54          54.70          52.26          58.43

  มิถุนายน        35.73          64.50          52.40          67.89

  กรกฎาคม       38.71          64.00          45.19          71.40

  สิงหาคม        40.33          64.00          43.82          68.10

  กันยายน        40.36          49.00          45.87          60.23

  ตุลาคม         43.67          40.75          47.72          52.31

  พฤศจิกายน      44.73          39.86          49.00          41.30

  ธันวาคม        42.77          37.38          55.11          30.30

  ราคาเฉลี่ย      36.37          49.45          48.55          57.10
  ------------- -------------- -------------- -------------- --------------

บริษัทฯ มีนโยบายในการสั่งซื้อน้ำยางข้นจากผู้จำหน่ายที่เสนอราคาขายที่ต่ำที่สุด และ มีคุณภาพที่ดี
สำหรับราคาในการซื้อน้ำยางจะเป็นไปตามราคาตลาด ณ ช่วงเวลานั้น
โดยการเปรียบเทียบใบเสนอราคาน้ำยางข้นของผู้จำหน่ายน้ำยางที่มาเสนอราคาในช่วงเวลาเดียวกัน
ซึ่งจะเป็นไปตามนโยบายการสั่งซื้อน้ำยางข้นราคาต่ำคุณภาพดีที่เป็นราคาตลาดเทียบเคียงกับราคาซื้อ

ผลกระทบต่อสิ่งแวดล้อม

กระบวนการผลิตถุงมือยางไม่ก่อให้เกิดของเสีย มีแต่เพียงน้ำซึ่งใช้ล้างแบบพิมพ์มือ ซึ่งบริษัทฯ
จะระบายลงสู่บ่อเก็บน้ำทิ้ง และบำบัด ก่อนปล่อยลงสู่แหล่งน้ำตามธรรมชาติ

บริษัทฯ มีกระบวนการผลิตที่ทันสมัย ได้รับมาตรฐานการผลิตสำหรับผลิตภัณฑ์ทางการแพทย์ เช่น ISO
11193, EN 455, ASTM 3577, มอก. และยังได้รับมาตรฐานโรงงาน เช่น ISO 9001,
ISO13485, GMP เป็นต้น